FORMAI PRITARTA

2014–2020 m. Europos Sąjungos struktūrinių fondų administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, 2017 m. liepos 21 d. protokolu Nr. 4 (37)

**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2021 m. d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos ekonomikos ir inovacijų ministerija |
| **Veiksmų programos prioriteto numeris ir pavadinimas:** | 1 prioritetas „Mokslinių tyrimų, eksperimentinės plėtros ir inovacijų skatinimas“ |
| **Veiksmų programos konkretaus uždavinio numeris ir pavadinimas:** | 1.2.1 konkretus uždavinys „Padidinti mokslinių tyrimų, eksperimentinės plėtros ir inovacijų veiklų aktyvumą privačiame sektoriuje“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | Nr. 01.2.1-MITA-T-851 „Inočekiai“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 7,5 mln. Eur |
| **Pagal priemonę remiamos veiklos:** | - inovacinių čekių, skirtų techninių galimybių studijoms vykdomiems MTEP darbams ar planuojamiems vykdyti MTEP darbams) atlikti, teikimas;  - inovacinių čekių, skirtų projektams, turintiems Europos Komisijos suteiktą Kokybės ženklą („Seal of Excellence) pagal programos „Horizontas 2020“ priemonę „MVĮ instrumentas“, bet negavusiems paramos priemonės „MVĮ instrumentas“ 1 etapo (fazės) veikloms (techninių, komercinių galimybių įvertinimo veikloms), įgyvendinti teikimas;  - inovacinių čekių, skirtų MTEP projektams įgyvendinti, teikimas;  - inovacinių čekių, skirtų projektams, atrinktiems pagal  sutartį, pasirašytą tarp Europos branduolinių tyrimų organizacijos ir Lietuvos Respublikos Vyriausybės (inovacijų konsultacinės paslaugos, inovacijų paramos paslaugos, galimybių studijų atlikimas), įgyvendinti, teikimas. |
| **Pagal priemonę remiamos veiklos arba dalis veiklų bus vykdomos:** | ***(Stebėsenos komiteto pritarimas nereikalingas***)  **X** vykdoma Lietuvoje (arba ES šalyse, kai projektai finansuojami iš Europos socialinio fondo);  apribojimai veiklų vykdymo teritorijai netaikomi. |
| **Projektų atrankos būdas (finansavimo forma finansinių priemonių atveju):** | Valstybės projektų planavimas  Regionų projektų planavimas  Projektų konkursas  Tęstinė projektų atranka  Finansinė priemonė |
| **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Nustatymas**  **□ Keitimas** |
| **Projektų atrankos kriterijaus numeris ir pavadinimas:** | 1. Projektas atitinka [Lietuvos Respublikos ekonomikos ir inovacijų ministro valdymo sričių 2021–2023 metų strateginio veiklos plano, patvirtinto Lietuvos Respublikos ekonomikos ir inovacijų ministro 2021 m. kovo 23 d. įsakymu Nr. 4-217 „Dėl Lietuvos Respublikos ekonomikos ir inovacijų ministro valdymo sričių 2021–2023 metų strateginio veiklos plano patvirtinimo“](https://eimin.lrv.lt/lt/ekonomikos-ir-inovaciju-ministerija/administracine-informacija/planavimo-dokumentai/strateginiai-veiklos-planai/ekonomikos-ir-inovaciju-ministerijos-2021-2023-m-strateginis-veiklos-planas) (toliau – 2021–2023 metų strateginis veiklos planas), nuostatas. |
| **Projektų atrankos kriterijaus vertinimo aspektai ir paaiškinimai:** | Vertinama, ar projektas prisideda prie 2021–2023 metų strateginio veiklos plano pirmojo tikslo „Didinti šalies ekonomikos konkurencingumą, verslo produktyvumą ir aukštos pridėtinės vertės verslo lyginamąją dalį“ antrojo uždavinio „Kurti ir diegti pažangiąsias technologijas ir inovacijas bei skatinti jų sklaidą“ įgyvendinimo. Siekiant pirmojo 2021– 2023 metų strateginio veiklos plano tikslo ir antrojo uždavinio įgyvendinimo, projektu turi būti siekiama vykdyti mokslinių tyrimų, eksperimentinės plėtros ir (ar) inovacines veiklas bendradarbiaujant su mokslo ir studijų institucijomis. |
| **Projektų atrankos kriterijaus pasirinkimo pagrindimas:** | Siekiant veiksmų programos 1 prioriteto 1.2.1 konkretaus uždavinio „Padidinti mokslinių tyrimų, eksperimentinės plėtros ir inovacijų veiklų aktyvumą privačiame sektoriuje“ įgyvendinimo, būtina skatinti tuos projektus, kurie prisideda prie strateginiuose dokumentuose numatytų tikslų ir uždavinių.  Nustatomas atrankos kriterijus nepagrįstai neišskiria tam tikros tikslinės grupės iš kitų – pasirinktas selektyvumas yra pagrįstas siekiant Veiksmų programoje ir strateginio planavimo dokumentuose numatytų tikslų, t. y. didinti verslo sektoriaus išlaidas MTEP ir investicijas gavusių įmonių išlaidas MTEP veikloms.  Projektų prisidėjimas prie 2021–2023 metų strateginio veiklos plano tikslo įgyvendinimo sudarys sąlygas inovacinių įmonių skaičiaus augimui ir rodiklio „Inovacinę veiklą vykdančių įmonių dalis iš visų įmonių (proc.)“ pasiekimui. |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Kriterijui pritarta Stebėsenos komiteto 2019 m. rugpjūčio 8 d. protokoliniu sprendimu Nr. 44P-8 (44).** |
| **Projektų atrankos kriterijaus numeris ir pavadinimas:** | 2. Projektas atitinka [Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos](https://www.e-tar.lt/portal/lt/legalAct/f416d360d77c11e3bb00c40fca124f97), patvirtintos Lietuvos Respublikos Vyriausybės 2014 m. balandžio 30 d. nutarimu Nr. 411 „Dėl Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos patvirtinimo“, nuostatas ir bent vieno prioriteto įgyvendinimo tematiką. |
| **Projektų atrankos kriterijaus vertinimo aspektai ir paaiškinimai:** | Vertinama, ar projektas prisideda prie Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos ir atitinka bent vieno prioriteto įgyvendinimo tematiką. |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti tuos projektus, kurie geriausiai padeda pasiekti Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programoje numatytų tikslų.  Kadangi Veiksmų programos 1 prioriteto lėšos gali būti investuojamos tik pagal sumaniąją specializaciją, nustatytas selektyvumas pagrįstas strateginiu dokumentu. Kriterijus padės Veiksmų programos 1.2.1 konkretaus uždavinio „Padidinti mokslinių tyrimų, eksperimentinės plėtros ir inovacijų veiklų aktyvumą privačiame sektoriuje“ tikslų – didinti verslo sektoriaus išlaidas MTEP. |
| **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Kriterijui pritarta Stebėsenos komiteto 2017 m. lapkričio 30 d. posėdžio protokoliniu sprendimu Nr. 44(P)-7(29).** |
| **Projektų atrankos kriterijaus numeris ir pavadinimas:** | 3. Pareiškėjas veiklą vykdo daugiau kaip 1 metus, turi patirties MTEP srityje ir jo metinės veiklos pajamos per paskutinius finansinius metus iki paraiškos pateikimo yra ne mažesnės kaip 10 000 Eur (dešimt tūkstančių eurų). |
| **Projektų atrankos kriterijaus vertinimo aspektai ir paaiškinimai:** | Vertinama, ar daugiau kaip 1 metus veikiantis, ir MTEP patirties turintis pareiškėjas yra veikiantis subjektas ir realiai vykdo veiklas. Vertinami paskutinių metų iki paraiškos pateikimo finansinės atskaitomybės dokumentai, MTEP metinės statistinės ataskaitos duomenys.  Šis kriterijus taikomas tik tiems pareiškėjams, kurie jau turi MTEP projektų įgyvendinimo patirties (brandiesiems inovatoriams).  Šis kriterijus taikomas tik paraiškų vertinimo metu. |
| **Projektų atrankos kriterijaus pasirinkimo pagrindimas:** | Kriterijus nustatytas, siekiant įvertinti subjekto veiklos realumą ir užtikrinti, kad paramą gaus veikiantys, veiklas vykdantys subjektai. |
| **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Kriterijui pritarta Stebėsenos komiteto 2017 m. lapkričio 30 d. posėdžio protokoliniu sprendimu Nr. 44(P)-7(29).** |
| **Projektų atrankos kriterijaus numeris ir pavadinimas:** | 4. Pareiškėjas veiklą vykdo ne ilgiau kaip 1 metus arba neturi patirties MTEP srityje, ir jo metinės veiklos pajamos nuo veiklos registravimo dienos iki paraiškos pateikimo yra ne mažesnės kaip 3 000 Eur (trys tūkstančiai eurų). |
| **Projektų atrankos kriterijaus vertinimo aspektai ir paaiškinimai:** | Vertinamas ne ilgiau kaip 1 metus veikiantis arba MTEP patirties neturintis pareiškėjas ir siekiama įsitikinti, kad jis yra veikiantis subjektas ir realiai vykdo veiklas. Vertinami pareiškėjo pateikti dokumentai, parodantys jo pajamas nuo veiklos registravimo dienos iki paraiškos pateikimo dienos, jeigu pareiškėjas veikia trumpiau kaip metus, arba vertinami paskutinių metų iki paraiškos pateikimo finansinės atskaitomybės dokumentai, jeigu pareiškėjas veikia ilgiau kaip metus, bet neturi MTEP patirties.  Šis kriterijus taikomas tik tiems pareiškėjams, kurie neturi MTEP projektų įgyvendinimo patirties ir tik planuoja vykdyti MTEP veiklas arba tiems, kurie veikia iki 1 metų (pradedantiesiems inovatoriams).  Šis kriterijus taikomas tik paraiškų vertinimo metu. |
| **Projektų atrankos kriterijaus pasirinkimo pagrindimas:** | Kriterijus nustatytas, siekiant įvertinti subjekto veiklos realumą ir užtikrinti, kad paramą gaus veikiantys, veiklas vykdantys subjektai. |

Ekonomikos ir inovacijų viceministrė Jovita Neliupšienė